GGC บวกกว่า 8% นิวไฮตั้งแต่เข้าตลาดฯ
GGC บวกกว่า 8% นิวไฮตั้งแต่เข้าตลาดฯ-ครบกำหนด Greenshoe สิ้นเดือนนี้ ล่าสุด ณ เวลา 15.22 น. อยู่ที่ 13.20 บาท บวก 1.00 บาท หรือ 8.20% สูงสุดที่ 13.20 บาท ต่ำสุดที่ 12.10 บาท มูลค่าการซื้อขาย 1.09 พันล้านบาท
23 พ.ค. 2560

ผู้สื่อข่าวรายงานว่า ราคาหุ้นบริษัท โกลบอลกรีนเคมิคอล จำกัด (มหาชน) หรือ GGC ล่าสุด ณ เวลา 15.22 น. อยู่ที่ 13.20 บาท บวก 1.00 บาท หรือ 8.20% สูงสุดที่ 13.20 บาท ต่ำสุดที่ 12.10 บาท มูลค่าการซื้อขาย 1.09 พันล้านบาท ขณะที่ดัชนีหุ้นโดยรวมบวก 0.28%

โดยราคาหุ้น GGC มีการปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์ฯ เมื่อวันที่ 2 พ.ค.60
ทั้งนี้บริษัทมีจำนวนหุ้นที่จัดสรรเกิน (Greenshoe Option) 37,000,000 หุ้น โดยมีบริษัทหลักทรัพย์ ภัทร จำกัด (มหาชน) เป็นผู้จัดหาหุ้นส่วนเกิน โดยวันที่เริ่มซื้อเพื่อส่งมอบหุ้นที่จัดสรรเกิน คือ 2 พ.ค.2560 และวันที่สิ้นสุดการซื้อเพื่อส่งมอบหุ้นที่จัดสรรเกินคือ 31 พ.ค.60 ในราคาจองซื้อหลักทรัพย์ 11.20 บาทต่อหุ้น